Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6560

230. szám, 1983.8.22., 6. o.) módosított és frissített. A 23. cikk (1) bekezdésének helyébe a következő szöveg lép: „(1) Azon tagállam illetékes intézménye, amely tagállam jogszabályai előírják, hogy a pénzbeli ellátások összegét az átlagos jövedelem vagy az átlagos járulékalap alapján kell kiszámítani, ezt az átlagos jövedelmet, illetve átlagos járulékalapot kizárólag az említett jogszabályok szerint szerzett időszakban megállapított jövedelmek, illetve alkalmazott járulékalapok alapján határozza meg.” A 45. cikk a következő szöveggel egészül ki: „(7) Ha azon tagállam jogszabályai, amely tagállam az ellátások biztosítását attól teszi függővé, hogy a biztosítási esemény bekövetkezésekor a munkavállaló, illetve az önálló vállalkozó a tagállami jogszabályok hatálya alá tartozzon, az ellátásokra való jogosultsághoz a biztosítási idő tartamát illetően feltételt állapítanak meg, az a munkavállaló, illetve önálló vállalkozó, aki már nem tartozik e jogszabályok hatálya alá, e fejezet alkalmazásában a biztosítási esemény bekövetkezésekor e jogszabályok hatálya alá tartozónak tekintendő, ha abban az időpontban egy másik tagállam jogszabályainak hatálya alá tartozik, vagy ennek hiányában, ha egy másik tagállam jogszabályai szerint ellátásokra vonatkozó igényt tud érvényesíteni. Ugyanakkor ez utóbbi feltétel a 48. cikk (1) bekezdésében említett esetben teljesítettnek tekintendő.” A 47. cikk (1) bekezdése a következőkkel egészül ki: „e) ha egy tagállam jogszabályai szerint az ellátásokat az átlagos járulékok alapján határozzák meg, az illetékes intézmény ezt az átlagos összeget kizárólag az ezen állam jogszabályai szerint szerzett biztosítási idő alapján számítja ki.” A 82. cikk (1) bekezdésében a „60” helyébe „72” lép. Az I. melléklet helyébe a következő szöveg lép: „I. MELLÉKLET A RENDELET HATÁLYA ALÁ TARTOZÓ SZEMÉLYEK I. Munkavállalók, illetve önálló vállalkozók [A rendelet 1. cikke a) pontjának ii. és iii. alpontja] A. BELGIUM Tárgytalan. B. DÁNIA 1. Aki a következő jogszabályok hatálya alá tartozik azért, mert tevékenységét munkavállalóként végzi, a rendelet 1. cikke a) pontja ii. alpontjának értelmében munkavállalónak tekintendő:

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes